text: I Christiansfeld jubler de - turisterne strømmer nemlig til byen
  02 august 2016 kl. 16.24
  I Christiansfeld mærker de Unesco-effekten, og på både turistbureauet og i byens butikker kan de ikke få armene ned af glæde. Besøgstallet er mere end fordoblet.
  Nu hvor sommerferien går på hæld er det overordentlige gode tal, de kan præsentere for besøgende i Christinasfeld.
  I første halvår af 2015 kom der 4.995 gæster forbi Christiansfeldcentret. Men det tal er langt mere end fordoblet. I år har centret haft besøg af ikke mindre end 12.339 nysgerrige gæster i årets første måneder.
  På Christiasfeldcentret - byens turistcenter - har de mange flere guidede ture, og ofte er der udsolgt til turerne.
  Det er ikke kun på Christiansfeldcentret, at titlen som Verdensarv kan mærkes - Hele byen jubler over en særdeles god turist-sommer.
  Det er for eksempel blevet langet mere end dobbelt så mange honningkager over disken i år i forhold til sidste år, og det er ikke fordi, opskriften er anderledes, men fordi byen den 4. juli sidste år kom på Unescos Verdensarvsliste
  Og det er ikke kun honningkagerne, der trækker. Det er hele byen og dens historie som drager turisterne. - I første halvår af 2016 har byen haft flere end dobbelt så mange gæster, som i samme periode sidste år.
  Besøgstal 2015 og 2016
  Januar: 732 - 970Februar: 238 - 1287Marts: 701 - 1734April: 644 - 2296Maj: 889 - 3195Juni: 1790 - 2857
  
  